У сваім аўтэнтычным выглядзе абрад існаваў у Семежава да канца 60-х гадоў ХХ ст. Пасля 40-гадовага перапынку быў адроджаны ў канцы 1990-х гадоў па ініцыятыве мясцовых жыхароў. Яго адраджэнню ў немалой ступені садзейнічала экспедыцыйная пошукавая праца беларускіх этнографаў і здымкі ў 1997 годзе відэафільма “Калядныя цары” (аўтар сцэнарыя Таццяна Кухаронак, рэжысёр Ірына Волах) з цыкла “Беларускі народны каляндар”.